Luka Dončić
Luka Dončičius (slovėn. Luka Dončić; g. 1999 m. vasario 28 d. Liublianoje, Slovėnijoje) – Slovėnijos krepšininkas, rungtyniaujantis NBA lygoje, Dalaso „Mavericks“ komandoje, ir Slovėnijos vyrų krepšinio rinktinėje. Su rinktine 2017 m. tapo Europos čempionu. Būdamas 16 metų debiutavo Madrido „Real“ komandoje, tapdamas jauniausiu visų laikų komandos žaidėju pagrindinėje sudėtyje. Su „Real“ 3 kartus tapo ACB lygos čempionu, 2018 m. tapo šios lygos MVP, 2018 m. tapo Eurolygos čempionu, naudingiausiu reguliariojo sezono bei finalinio ketverto žaidėju. Buvo išrinktas į Eurolygos dešimtmečio komandą. 2018 m. NBA naujokų biržoje pašauktas 3 šaukimu Atlantos „Hawks“ ir iškeistas į Dalaso „Mavericks“. Tapo 2019 m. NBA lygos metų naujoku. Išrinktas į geriausių 2019–2020 m. NBA sezono žaidėjų penketuką.